钦定古今图书集成/明伦汇编/氏族典/第167卷 > 《廖用贤尚友录》 > 干文传
## 钦定古今图书集成/明伦汇编/氏族典/第167卷 > 《廖用贤尚友录》 > 干文传

按《元史干文传传》：“文传字寿道，平江人。父雷龙，乡贡
进士。先世以武弁入官，而力教其子，以文易武。雷龙
两举进士，宋亡，不及仕。及生文传，乃名今名以期之。
文传少嗜学，能属文，未冠已有声誉。仁宗诏举进士，
文传首登延祐二年乙科，授同知昌国州事，累迁长
洲、乌程两县尹，升婺源知州，又知吴江州。文传长于”
治剧，所至俱有善政。至正三年，召赴阙，承诏预修《宋
史》，书成，进一官，擢集贤待制。亡何，以嘉议大夫、礼部
尚书致仕，卒。文传气貌充伟，识度凝远，为文务雅正，
不事浮藻，其于政事为尢长云。